section_heading: Povijest
paragraph_text: Projekt 941 razvijan je pod kodnim imenom Akula (Акула), što znači Morski pas, također poznat kao Typhoon što je NATO kodno ime ove klase podmornica. Ponekad dolazi do zabune u vezi s ovom klasom jer se ruski projekt 971 napadnih podmornica Shchuka-B (Щука-Б) za kojega NATO upotrebljava kodni naziv Akula. Klasa je razvijena kako bi parirala podmornicama klase Ohio koje su mogle nositi 192 nuklearne bojne glave, svaka snage 100 kT. U vrijeme projektiranja Akule sovjetske balističke rakete bile su znatno veće i teže od američkih (R-39 više je od dva puta teži od Tridenta I, što ga čini i danas najtežim balističkim projektilom) pa su podmornice u skladu s tim trebale biti znatno veće.